Sakeman weer in hof ná moord op ma | Maroela Media
Rameez Patel, wat aangekla word van die moord op sy ma, se borgtogaansoek gaan Woensdag in die Polokwane-landdroshof in Limpopo voort.
Patel het op 2 Oktober vlugtig in die hof verskyn voor die saak uitgestel is. Patel word reeds verhoor word vir die moord op sy vrou, Fatima (28), in 2015.
Hy is op 30 September in hegtenis geneem in verband met die moord op sy ma, Mahejeen Banu Patel (51), by haar huis in Polokwane verlede maand. Patel se ma was in haar huis in Nirvana toe 'n gewapende verdagte op haar en haar huishulp losgebrand het.
Mahejeen is gewond en na 'n hospitaal gehaas waar sy 'n paar uur later gesterf het. Haar huishulp is ongedeerd. Niks is uit Mahejeen se huis geroof nie en die polisie het gesê die motief vir die aanval is onbekend.
Rameez ontken dat hy enige aandeel in sy vrou se moord gehad het en beweer sy is tydens 'n huisbraak vermoor.
Ja nee. Maak jou pa dood vir sy geld en kry niks. Nou is dit ma se beurt vir die geld wat jy gedink het jy gaan kry en nooit gekry het. NOU sal jy dit mos kry. O ja en as 'n bonus maak my vrou dood vir so geldtjie om my deur te dra .